ERW แนวโน้มรายได้ปีนี้เติบโต 35%มองมีปัจจัยบวกหนุนเพียบแนะนำซื้อ
ERW แนวโน้มธุรกิจปี 58 ทางบริษัทคาดว่ารายได้จะมีการเติบโต 35% รายได้เฉลี่ยต่อห้อง (RevPar) เพิ่ม 14% และอัตรากำไร EBITDA เป็น 6% ขณะเดียวกันบริษัทวางแผนที่จะขายสินทรัพย์เข้าสู่กองทุนอสังหาฯไตรมาส 4/58 หรือไตรมาส 1/59 ในมูลค่า 1.5 พันล้านบาท ข้อดีคือ จะทำให้งบดุลแข็งแกร่งยิ่งขึ้นแนะนำ "ซื้อ" ราคาเป้าหมาย 5.70 บาท/หุ้น
15 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (15 ก.ค. ) ว่า บริษัท ดิ เอราวัณ กรุ๊ป จำกัด (มหาชน หรือ ERW วางแผนที่จะเปิดโรงแรมแบบประหยัด (Budget Hotel) ใหม่คือ “Hop Inn” อีก 4 แห่งในปี 58 และอีก 11 แห่งในปี 59 ดังนั้น ณ สิ้นปี 58 คาดว่าจะมีจำนวนโรงแรมทั้งสิ้น 32 แห่ง จำนวนทั้งหมด 5,605 ห้อง นอกจากนี้บริษัทเริ่มรุกสู่ตลาดต่างประเทศเป็นครั้งแรก โดยการเปิดโรงแรม “Hop Inn” (150-200 ห้อง) ในประเทศฟิลิปปินส์ ประมาณไตรมาส 4/59
สำหรับแนวโน้มธุรกิจปี 58 ทางบริษัทคาดว่ารายได้จะมีการเติบโต 35% รายได้เฉลี่ยต่อห้อง (RevPar) เพิ่ม 14% และอัตรากำไร EBITDA เป็น 6% ขณะเดียวกันบริษัทวางแผนที่จะขายสินทรัพย์เข้าสู่กองทุนอสังหาฯไตรมาส 4/58 หรือไตรมาส 1/59 ในมูลค่า 1.5 พันล้านบาท ข้อดีคือ จะทำให้งบดุลแข็งแกร่งยิ่งขึ้นแนะนำ “ซื้อ” ราคาเป้าหมาย 5.70 บาท/หุ้น